LOV FOR Norges Bedriftsidrettsforbund (NBIF)
	

	

	Veiledning til lov for NBIF

NBIF skal ha en lov som er i samsvar med NIFs lov og lovnorm for særforbund. Lovnormen er ufravikelig og inneholder et minimum av det særforbundet må ha i sin egen lov. 

Alle lovendringer må vedtas på ordinært eller ekstraordinært særforbundsting etter å ha vært oppført på saklisten og krever 2/3 flertall av de avgitte stemmer. Dersom det vedtas lovendringer, skal protokollen fra tinget/styremøtet sendes Idrettsstyret til orientering.
Ved eventuell motstrid mellom et organisasjonsledds regelverk og NIFs regelverk, går NIFs regelverk foran. Idrettsstyret kan, som overordnet organisasjonsledd, pålegge nødvendig endring for å unngå motstrid med NIFs regelverk.

Ved endringer i NIFs regelverk (NIFs lov/lovnorm), plikter styret i særforbundet å gjøre eventuelle nødvendige endringer i eget regelverk. Endringene skal gjøres kjent i organisasjonen så snart de er vedtatt av styret. 


NIFs regelverk er tilgjengelig på www.idrettsforbundet.no




LOV FOR NORGES BEDRIFTSIDRETTSFORBUND

Stiftet 23. november 1957, med senere endringer senest av forbundstinget 10. september 2021, og Idrettstinget i 2023. 


I. INNLEDENDE BESTEMMELSER 

§ 1 	Formål

(1)	Norges Bedriftsidrettsforbund skal fremme en aktiv livsstil og trivsel gjennom holdningsskapende arbeid og tilbud om aktiviteter, tjenester, produkter og kompetanseutvikling.

(2) 	Arbeidet skal preges av frivillighet, demokrati, lojalitet og likeverd. All idrettslig aktivitet skal bygge på grunnverdiene idrettsglede, felleskap, helse og ærlighet.

§ 2 	Organisasjon

(1) 	Norges Bedriftsidrettsforbund (også kalt NBIF eller forbundet) er en sammenslutning av alle bedriftsidrettslag (heretter kalt lag) som organiserer bedriftsidretten og som er medlem av Norges Idrettsforbund og Olympiske og Paralympiske komité (NIF).
(2) Lagene er organisert i bedriftsidrettskretser (heretter kalt kretser). En krets kan ikke frigjøre seg fra NBIF.
NBIF er medlem av NIF og er underlagt de til enhver tid gjeldende lover og bestemmelser. Forbundet er også medlem av European Federation for Company Sports.
Reglene i NIFs lov kapittel gjelder for særforbundet uavhengig av hva som måtte stå i særforbundets egen lov.

(3) Opptak av nye idretter i særforbundet samt endringer i særforbundets navn, må forelegges Idrettsstyret for godkjennelse. Idrettsstyret avgjør om den nye idretten faller under NIFs formål og oppfyller NIFs definisjon av idrett. Ved avslag kan særforbundet fremme forslag om opptak av den nye idrettsgrenen på det første ordinære Idrettstinget. 
NBIF samarbeider med andre særforbund og bedriftsidrettsorganisasjoner i andre land.


[bookmark: _Hlk18512906]§ 3 	Oppgaver og myndighet 

(1) 	NBIF skal utvikle aktivitet, organisasjon, økonomi og ansatte slik at det imøtekommer de krav og utfordringer medlemmer, norsk idrett og internasjonal idrett stiller.

(2) 	NBIF er den høyeste faglige myndighet for bedriftsidretten i Norge.[footnoteRef:2] Med faglig myndighet menes myndighet i saker som omfatter forbundets virksomhet med følgende unntak: [2: ] 

1. Spørsmål av organisasjonsmessig art som er felles for flere særforbund/idrettsgrener.
1. Spørsmål vedrørende barne- og ungdomsidrett som er felles for flere særforbund/idrettsgrener.
1. Økonomisk kontroll i henhold til NIFs lov § 4-4 bokstav i. Dette er ikke til hinder for selv å iverksette ytterligere kontrollrutiner.
1. Internasjonal representasjon i henhold til NIFs lov § 4-4 bokstav j.

§ 4	Medlemskap, kontingent og avgifter

(1) 	I NBIF kan tas opp som medlemmer bedriftsidrettslag ved bedrifter, firmaer, etater, yrkesgrupper, fagforeninger og andre faglige sammenslutninger hvis idrett og mosjonsaktiviteter drives etter de til enhver gjeldende retningslinjer og konkurranseregler for bedriftsidretten.
Bedriftsidrettslagene registreres som medlemmer i NIF.
NBIFs medlemmer plikter å overholde NIFs lover og bestemmelser, og forbundet skal vedta særskilt lovnorm som foreskriver at lagsmedlemmer plikter å underkaste seg NIFs lover og bestemmelser og påse at disse blir fulgt. 
Forbundstinget skal vedta retningslinjer for hvem som kan bli medlem i bedriftsidrettslag i henhold til denne regel. Slike retningslinjer skal fremgå av § 3 Lovnorm for bedriftsidrettslag.

(2) 	Søknad om medlemskap sendes vedkommende bedriftsidrettskrets som innstiller om opptak til idrettskretsen. Idrettskretsen behandler søknaden og foretar opptak. Idrettskretsen sender melding til bedriftsidrettskretsen om vedtak.
Utmelding skjer på samme måte.

(3)	Forbundstinget fastsetter kontingenter og avgifter fra lag til NBIF. I tillegg kommer kontingent til krets. Denne bestemmes av den enkelte krets.
Kontingenten til forbundet fastsatt av forbundstinget innkreves av kretsen sammen med kretskontingenten.
Styret kan frata lag, som skylder kontingent eller avgift for mer enn ett år etter forfall, medlemskapet i særforbundet, og anbefale overfor NIF at laget fratas medlemskap i NIF. 
(4) Skyldig kontingent/avgifter medfører tap av stemmerett og andre rettigheter på forbundsting.

(5) Styret kan frata lag, som skylder kontingent eller avgift for mer enn ett år etter forfall, medlemskapet i særforbundet, og anbefale overfor NIF at laget fratas medlemskap i NIF. 
Skyldig kontingent kan også medføre at laget og dets medlemmer ikke kan delta i aktiviteter i regi av organisasjonsledd i NBIF.


II. TILLITSVALGTE OG ANSATTE
§ 5	Kjønnsfordeling
(1) 	Særforbundet skal arbeide for en lik kjønnsfordeling ved valg/oppnevning til styrer, komiteer mv. og representasjon til Idrettstinget. Ved valg/oppnevning av styre, råd, utvalg/komité mv. og ved representasjon til Idrettstinget, skal begge kjønn være representert. Sammensetningen skal være forholdsmessig i forhold til kjønnsfordelingen i medlemsmassen, dog slik at det ved valg/oppnevning av mer enn tre personer skal velges/oppnevnes minst to personer fra hvert kjønn. Bestemmelsen gjelder også der det velges mer enn ett varamedlem. Ansattes representant teller ikke med ved beregningen av kjønnsfordelingen. 
(2) 	Ved valg/oppnevning til styre, råd, utvalg/komité mv. i strid med bestemmelsen, skal styret innen én måned etter tinget sende ut innkalling til ekstraordinært ting der nytt valg foretas. Eksisterende medlemmer i det aktuelle styret, komiteen mv. blir sittende til nytt styre, komité mv. er valgt/oppnevnt.
(3) 	Ved representasjon må den delegasjon som møter oppfylle bestemmelsen, hvis ikke skal antallet representanter i den fremmøtte delegasjonen reduseres slik at den oppfyller bestemmelsen. Tinget kan likevel godkjenne den fremmøtte delegasjonen dersom det foreligger uforutsette forhold utenfor organisasjonsleddets kontroll.
(4)	Idrettsstyret kan pålegge særforbundet å oppfylle bestemmelsen, herunder å innkalle til nytt ting eller foreta ny oppnevning.
(5)	Idrettsstyret kan, når det foreligger særlige forhold, gi dispensasjon fra denne bestemmelsen for et valg/oppnevning. 
[bookmark: c1]§ 6 	Valgbarhet og representasjonsrett for arbeidstaker

(1) 	Med arbeidstaker etter denne bestemmelsen menes person som:
a) utfører lønnet arbeid for et organisasjonsledd tilsvarende en stillingsbrøk på mer enn 20 %, eller 
b) mottar mer enn 1 G i lønn/andre ytelser fra et organisasjonsledd i løpet av et kalenderår. Eventuell godtgjørelse iht. § 10 omfattes ikke.  
(2)	En arbeidstaker i et organisasjonsledd er ikke valgbar til styre, råd, utvalg/komité mv. i organisasjonsleddet eller overordnet organisasjonsledd. Tillitsvalgt som får relevant ansettelse i et organisasjonsledd, plikter å fratre tillitsvervet ved tiltredelse av stillingen, og kan ikke gjeninntre før ansettelsesforholdet er opphørt. 
(3) 	En arbeidstaker i et organisasjonsledd kan ikke velges eller oppnevnes som representant til ting eller ledermøte i overordnet organisasjonsledd. Det kan heller ikke velges eller oppnevnes representant som er arbeidstaker i det organisasjonsledd representasjonen skjer.  
 (4) 	Bestemmelsen er ikke til hinder for at organisasjonsleddet gir de ansatte rett til å utpeke ansattrepresentant(er) til organisasjonsleddets styre. 
(5)	En person som er valgt eller oppnevnt i strid med bestemmelsen, anses ikke som valgt eller oppnevnt. 
(6) 	Idrettsstyret kan, når det foreligger særlige forhold, gi dispensasjon fra bestemmelsen for et valg/oppnevning. 
§ 7 	Valgbarhet og representasjonsrett for andre personer med tilknytning til et organisasjonsledd
(1) 	En person som har en økonomisk særinteresse i driften av et organisasjonsledd som overstiger 1 G i løpet av kalenderåret er ikke valgbar til styre, råd, utvalg/komité innen særforbundet eller NIF. Det samme gjelder styremedlem, ansatt eller aksjonær med vesentlig innflytelse, i en juridisk person som har slik økonomisk særinteresse som nevnt i første setning. Begrensningen gjelder ikke for styremedlem oppnevnt av et organisasjonsledd. Tillitsvalgt som får en slik økonomisk særinteresse, styreverv, ansettelse eller eierandel, plikter å fratre tillitsvervet, og kan ikke gjeninntre før ansettelsesforholdet mv. er opphørt. 
(2)	Person som i henhold til første ledd ikke er valgbar, kan heller ikke velges eller oppnevnes som representant til ting eller ledermøte i overordnet organisasjonsledd. Det kan heller ikke velges eller oppnevnes representant som har en tilsvarende tilknytning til det organisasjonsleddet representasjonen skjer.
(3)	En person som er valgt eller oppnevnt i strid med bestemmelsen anses som ikke valgt eller oppnevnt.
(4) 	Idrettsstyret kan, når det foreligger særlige forhold, gi dispensasjon fra bestemmelsen for et valg/oppnevning. 
[bookmark: 2-8] § 8 	Inhabilitet 
(1) 	En tillitsvalgt, oppnevnt representant eller ansatt i særforbundet er inhabil til å tilrettelegge grunnlaget for en avgjørelse eller til å treffe avgjørelse: 
	a) 	når vedkommende selv er part i saken,
	b) 	når vedkommende er i slekt eller svogerskap med en part i opp- eller 
nedstigende linje eller i sidelinje så nær som søsken,
c) 	når vedkommende er eller har vært gift med eller er forlovet eller samboer 
med en part,
d) 	når vedkommende leder eller har ledende stilling i, eller er medlem av styret i 
t organisasjonsledd eller annen juridisk person som er part i saken. 
(2)	Likeså er vedkommende inhabil når andre særegne forhold foreligger som er egnet til å svekke tilliten til vedkommendes upartiskhet; blant annet skal det legges vekt på om avgjørelsen i saken kan innebære særlig fordel, tap eller ulempe for vedkommende selv eller noen som vedkommende har nær personlig tilknytning til. Det skal også legges vekt på om inhabilitetsinnsigelse er reist av en part. 
(3) 	Er en overordnet inhabil, kan avgjørelse i saken heller ikke treffes av direkte underordnet i særforbundet. 
(4)	Inhabilitetsreglene får ikke anvendelse dersom det er åpenbart at den tillitsvalgte, oppnevnte representanten eller ansattes tilknytning til saken eller partene ikke vil kunne påvirke vedkommendes standpunkt og idrettslige interesser ikke tilsier at vedkommende viker sete. 
(5) 	Med part menes i denne bestemmelsen person, herunder juridisk person, som en avgjørelse retter seg mot eller som saken ellers direkte gjelder. 
(6) 	I styrer, komiteer og utvalg treffes avgjørelsen av organet selv, uten at vedkommende medlem deltar. Dersom det i en og samme sak oppstår spørsmål om inhabilitet for flere medlemmer, kan ingen av dem delta ved avgjørelsen av sin egen eller et annet medlems habilitet, med mindre organet ellers ikke ville være vedtaksført i spørsmålet. I sistnevnte tilfelle skal alle møtende medlemmer delta. Medlemmet skal i god tid si fra om forhold som gjør eller kan gjøre vedkommende inhabil. Før spørsmålet avgjøres, bør varamedlem eller annen stedfortreder innkalles til å møte og delta ved avgjørelsen dersom det kan gjøres uten vesentlig tidsspille eller kostnad. 
(7) 	I øvrige tilfeller avgjør vedkommende selv om vedkommende er inhabil. Dersom en part krever det og det kan gjøres uten vesentlig tidsspille, eller vedkommende ellers finner grunn til det, skal vedkommende selv forelegge spørsmålet for sin nærmeste overordnede til avgjørelse. 
§ 9 	Vedtaksførhet, flertallskrav og protokoll
(1)	Styrer, komiteer og utvalg i særforbundet er vedtaksføre når et flertall av medlemmene er til stede. Vedtak fattes med flertall av de avgitte stemmene. Ved stemmelikhet er møteleders stemme avgjørende. 
(2) 	Vedtak kan fattes ved skriftlig behandling eller ved fjernmøte, dersom et flertall av medlemmene gir sin tilslutning til dette. Ved skriftlig behandling sendes kopier av sakens dokumenter samtidig til alle medlemmer med forslag til vedtak. Ved fjernmøte skal alle møtedeltakerne kunne kommunisere med hverandre. 
(3)	Det skal føres protokoll fra styremøter. Protokollene skal være tilgjengelige for særforbundets medlemmer/tilsluttede organisasjonsledd, med mindre styret bestemmer noe annet i den enkelte sak.
§ 10 	Refusjon av utgifter. Godtgjørelse 
(1) 	Tillitsvalgt kan motta refusjon for nødvendige, faktiske utgifter som påføres vedkommende i forbindelse med utførelsen av vervet. 
(2) 	Tillitsvalgt kan motta en rimelig godtgjørelse for sitt arbeid. 
(3) 	Godtgjørelse til styret og generalsekretær/daglig leder skal klart fremgå av vedtatt budsjett og regnskap. 

III. ØKONOMI

§ 11 	Regnskaps- og revisjonsplikt.

(1) 	Forbundet er regnskaps- og revisjonspliktig, og skal utarbeide et årsregnskap som vedtas av forbundsstyret senest seks måneder etter regnskapsårets slutt. Det skal undertegnes av samtlige styremedlemmer. Dersom forbundet har generalsekretær/daglig leder, skal også vedkommende undertegne.

(2) 	Forbundet skal følge alminnelig lovgivning for regnskap og revisjon der dette gjelder. 
Forbundet skal engasjere revisor og følge alminnelig lovgivning for regnskap og revisjon selv om det ikke er forpliktet til dette etter alminnelig lovgivning. 
(3) 	Bankkonti skal være knyttet til forbundet, og skal disponeres av minimum to personer i fellesskap. Alle utbetalingstransaksjoner skal være godkjent av minimum to personer i fellesskap.
(4) 	Forbundet skal ha underslagsforsikring.

§ 12	Budsjett
(1) 	På forbundstinget skal det vedtas et budsjett som inneholder alle hovedposter i resultatregnskapet. Eventuelle midler avsatt til kontrollutvalgets arbeid skal spesifiseres særskilt.
(2) 	Budsjettet skal være realistisk, og resultatet skal ikke vise underskudd med mindre det dekkes av positiv egenkapital. 
(3) 	Det vedtatte budsjettet bør fremkomme i egen kolonne når årsregnskapet fremlegges.

§ 13 	Utlån og garanti
Forbundet kan ikke gi lån eller stille garantier for lån hvis ikke lånet eller garantien er sikret med betryggende pant eller annen betryggende sikkerhet. Sikkerheten for lån og garantier skal opplyses i note til årsoppgjøret. Forbundet kan dog delta i NIFs konsernkontoordning etter søknad fra forbundet og beslutning fra Idrettsstyret.

IV. TING, STYRE, UTVALG MV. 

§ 14 	Forbundstinget

(1) 	Forbundets høyeste myndighet er forbundstinget som avholdes hvert 4 år innen utgangen av mai måned.

(2) 	Forbundstinget innkalles av styret med minst to måneders varsel til de organisasjonsledd som har representasjonsrett. Innkallingen kan henvise til at saksdokumentene gjøres tilgjengelig på særforbundets internettside eller på annen forsvarlig måte. I så fall skal det fremgå at dokumentene vil bli gjort tilgjengelig senest to uker før tinget. Forslag som skal behandles på tinget må være sendt til styret senest fire uker før tinget. Fullstendig sakliste og andre nødvendige saksdokumenter med forslag til forbundstinget må være gjort tilgjengelig senest to uker før tinget.
(3) 	Ved innkalling i strid med bestemmelsen, avgjør tinget hhv. under godkjenning av innkalling og godkjenning av saklisten, om tinget er lovlig innkalt og om det er saker som ikke kan behandles. 

(4) 	Forbundstinget er vedtaksført med det antall godkjente representanter som møter.

(5) 	På forbundstinget kan ikke behandles forslag om endring i lov eller bestemmelser som ikke er oppført på den saklisten som er gjort tilgjengelig eller sendt ut. Andre saker kan behandles når 2/3 av de stemmeberettigede representantene vedtar det ved godkjenning av saklisten.

§ 15 	Møterett, talerett, forslagsrett og stemmerett
(1) 	Forslagsrett til forbundstinget
a) 	Forbundsstyret.
b) 	80 representanter fra kretser og lag som fordeles slik:
· Alle kretser møter med minimum tre representanter, hvorav en fra lagene i kretsen
· De øvrige representantene fordeles på kretsene etter Sainte-Laguë metode på grunnlag av kretsenes antall lag pr. 31.12. året før forbundstinget.
· Antall lag divideres med 1,4 - 3 - 5 - 7 - 9 mv. Kretsen med høyeste delingstall tildeles 1 representant, nesthøyeste representant nr. 2 mv. 
Representantene fra kretser, og lag i kretser, skal være valgt på ordinært og/eller ekstraordinært årsmøte/ting for kretsen, eller oppnevnt av kretsstyret etter fullmakt. Representanter for lagene kan ikke samtidig ha tillitsverv i kretsstyret.
c) 	Møteberettiget komité/utvalg, i saker som ligger innenfor sitt arbeidsområde.

(2)	Møterett, talerett, forslagsrett og stemmerett på forbundstinget: 
a) Forbundets styre.
b) Representanter fra kretsene
	Representantene må være valgt på ordinært eller ekstraordinært årsmøte/ting, eller oppnevnt av styret. 

Forbundsstyret fastsetter hvor stor del av representantenes reiseutgifter som skal dekkes av forbundet. Reiseutgiftsfordeling kan benyttes.
		

(3)	Møterett, talerett og forslagsrett på forbundstinget i saker som ligger innenfor utvalgets/komiteens arbeidsområde:
a) Kontrollutvalgets medlemmer.
b) Valgkomiteens medlemmer.
c) Ledere i øvrige tingvalgte utvalg/komiteer, eventuelt nestleder eller styremedlem dersom leder er forhindret fra å møte.
d) Lovutvalgets medlemmer.

(4)	Møterett og talerett på forbundstinget: 
                        a) 	Revisor, i saker som ligger innenfor sitt arbeidsområde
b) 	Generalsekretær
c) 	Representant fra NIF
(5)	For å ha stemmerett, være valgbar til tingvalgte organer og kunne velges/oppnevnes som representant til forbundstinget, må man ha fylt 15 år i løpet av kalenderåret, vært medlem av et idrettslag tilsluttet forbundet i minst én måned og ha gjort opp sine økonomiske forpliktelser til idrettslaget. 
(6) 	En person kan ikke samtidig inneha mer enn ett av følgende verv i et særforbund: medlem av styret, valgkomité, kontrollutvalg, lovutvalg, revisor, utvalg som ilegger sanksjoner. Person med slikt verv kan ikke møte på forbundstinget som representant for et annet organisasjonsledd.

§ 16 	Ledelse av forbundstinget

Tinget ledes av valgt(e) dirigent(er). Verken dirigent eller protokollfører behøver å være valgt/oppnevnt representant. 
	
§ 17 	Forbundstingets oppgaver

Særforbundsstinget skal; 
1. Godkjenne de fremmøtte representantene.
2. Velge 2 dirigenter.
3. Velge 2 protokollførere.
4. Velge to representanter til å underskrive protokollen.
5. Velge redaksjonskomité på 5 medlemmer.
6. Godkjenne innkallingen.
7. Godkjenne saklisten.
8. Godkjenne forretningsorden.
9. Behandle beretning for forbundet, herunder beretninger fra tingvalgte organer.
10. Behandle forbundets regnskap i revidert stand, styrets økonomiske beretning, revisors beretning og kontrollutvalgets beretning.
11. Behandle innkommende forslag og saker.
12. Fastsette kontingent.
13. Behandle langtidsplan og langtidsbudsjett.
14. Engasjere revisor til å revidere forbundets regnskap.
15. Foreta følgende valg
a) Forbundsstyret med leder og nestleder, fem styremedlemmer og ett varamedlem.
b) Kontrollutvalg med leder, to medlemmer og ett varamedlem.
c) Lovutvalg med leder, to medlemmer og ett varamedlem
d) Sanksjonsutvalg med leder, to medlemmer og ett varamedlem 
e) Ankeutvalg med leder, fire medlemmer og ett varamedlem
f) Representanter til Idrettstinget og møter i de organisasjoner forbundet er tilsluttet eller gi styret fullmakt til å oppnevne representantene.
g) Valgkomité med leder, to medlemmer og ett varamedlem. 

Ledere og nestledere velges enkeltvis. Øvrige medlemmer velges samlet. Deretter velges varamedlemmet. 
Styret skal ha minst ett styremedlem som på valgtidspunktet var under 26 

§ 18	Stemmegivning på forbundstinget
(1) 	Med mindre annet er bestemt i denne lov, skal et vedtak for å være gyldig være truffet med alminnelig flertall av de avgitte stemmer. Ingen representant har mer enn én stemme, og ingen kan stemme på vegne av andre. Blanke stemmer skal anses som ikke avgitt. 
(2) 	Valg foregår skriftlig hvis det foreligger mer enn ett forslag eller det fremmes krav om det. Blanke stemmer, eller stemmer på kandidater som ikke er foreslåtte, eller som inneholder flere kandidater enn det antall som skal velges, teller ikke, og stemmene anses som ikke avgitt. 
(3) 	Når et valg foregår enkeltvis og en kandidat ikke oppnår mer enn halvparten av de avgitte stemmer, foretas omvalg mellom de to kandidater som har oppnådd flest stemmer. Er det ved omvalg stemmelikhet, avgjøres valget ved loddtrekning. 
(4) 	Når det ved valg skal velges flere ved en avstemning, må alle, for å anses valgt, ha mer enn halvparten av de avgitte stemmer. Dette gjelder ikke ved valg av varamedlem. Hvis ikke tilstrekkelig mange kandidater har oppnådd dette i første omgang, anses de valgt som har fått mer enn halvparten av stemmene. Det foretas så omvalg mellom de øvrige kandidater og etter denne avstemning anses de valgt som har fått flest stemmer. Er det ved omvalg stemmelikhet, avgjøres valget ved loddtrekning. 

§ 19 	Ekstraordinært forbundsting

(1) 	Ekstraordinært forbundsting innkalles av styret med minst 2 ukers frist etter:

a) Vedtak av forbundsstyret eller forbundstinget.
b) Vedtak av Idrettsstinget eller Idrettsstyret.
c) Skriftlig krav fra de organisasjonsledd som på siste forbundsting representerte ¼ av de stemmeberettigede representanter.  
(2) 	Saklisten og andre nødvendige dokumenter skal vedlegges innkallingen eller være gjort tilgjengelig på forsvarlig måte og dette skal fremgå av innkallingen.
(3) 	Et ekstraordinært forbundsting er vedtaksført med det antall godkjente representanter som møter. 

(4) 	Et ekstraordinært forbundsting skal bare behandle de saker som er angitt i vedtaket eller i kravet/kravene om innkalling av det ekstraordinære forbundstinget. 

(5) 	Ved innkalling i strid med bestemmelsen, avgjør det ekstraordinære tinget hhv. under godkjenning av innkalling og godkjenning av saklisten, om det ekstraordinære tinget er lovlig innkalt og om det er saker som ikke kan behandles.

§ 20	Disposisjoner av vesentlig betydning, ekstraordinær karakter eller betydelig omfang
Disposisjoner av vesentlig betydning, ekstraordinær karakter, eller betydelig omfang i forhold til særforbundets størrelse eller virksomhet må vedtas på tinget. Slike disposisjoner må fattes med 2/3 flertall, dersom 1/3 av de stemmeberettigete krever det. 

§ 21 	Forbundets styre

(1)	Forbundet ledes og forpliktes av styret som er forbundets høyeste myndighet mellom tingene. 
(2)	Styret skal;

a) Iverksette forbundstingets og NIFs vedtak og bestemmelser.
b) Forestå forbundets daglige administrasjon, representere dette utad og utøve dens faglige myndighet.
c) Påse at forbundets midler brukes og forvaltes på en forsiktig måte i samsvar med de vedtak som er fattet på tinget eller av overordnet organisasjonsledd, og sørge for at forbundet har en tilfredsstillende organisering av regnskaps- og budsjettfunksjonen, og har en forsvarlig økonomistyring.
d) Arbeide med saker som er nevnt i § 3.
e) Oppnevne utvalg, råd og komiteer etter oppdrag fra tinget eller som styret finner påkrevet, samt utarbeide mandat/instruks for disse.
f) Oppdatere loven i samsvar med eventuelle endringer i NIFs lov/lovnorm, og gjøre endringene kjent for tilsluttede organisasjonsledd så snart de er vedtatt av styret
g) Oppnevne representanter til Idrettstinget dersom forbundstinget ikke har valgt representanter.

(3)	Styret skal avholde møter når lederen bestemmer det eller minst to styremedlemmer forlanger det.

§ 22 	Kontrollutvalg

(1) Kontrollutvalget har følgende oppgaver: 
a) Påse at forbundets virksomhet drives i samsvar med forbundets og  
               overordnet organisasjonsledds regelverk og vedtak, 
b) ha et særlig fokus på at forbundet har forsvarlig forvaltning og   
        økonomistyring, at dets midler benyttes i samsvar med lover, vedtak,          
     	bevilgninger og økonomiske rammer, 
c) forelegges alle forslag til vedtak som skal behandles på tinget, og avgi en   
              uttalelse til de saker som ligger innenfor sitt arbeidsområde, 
d) føre protokoll over sine møter, avgi en beretning til tinget, og foreta  
              regnskapsrevisjon, med mindre særforbundet har engasjert revisor. I så fall skal   
               utvalget minst ha et årlig møte med revisor, og kan ved behov engasjere revisor for å utføre de  revisjonsoppgaver utvalget finner nødvendig. 
e)        Utføre de oppgaver som fremgår av vedtatt instruks.

(2) Kontrollutvalget skal ha tilgang til alle opplysninger, redegjørelser og dokumenter som utvalget anser nødvendig for å utføre sine oppgaver. 

§ 23	 Valgkomité
Valgkomiteen velges på forbundstinget på fritt grunnlag, etter innstilling fra styret, og skal legge frem innstilling på kandidater til alle øvrige tillitsverv som skal velges på tinget. Medlem av valgkomité som selv blir kandidat til verv, plikter å tre ut av valgkomiteen med mindre vedkommende skriftlig meddeler valgkomiteen og forslagsstiller at vedkommende ikke er aktuell for vervet. 

V. ØVRIGE BESTEMMELSER

§ 24 	Alminnelige disiplinærforføyninger, sanksjoner etter kamp- og konkurranseregler, straffesaker og dopingsaker

For alminnelige disiplinærforføyninger og sanksjoner gjelder NIFs lov og NBIFs kamp og konkurransereglement. 

For straffesaker og dopingsaker gjelder NIFs straffebestemmelser og antidopingregelverk.

§ 25 	Avtaler og samarbeid mellom forbundet og næringslivet

Avtaler og samarbeid mellom forbundet og næringslivet reguleres i NIFs lov kapittel 13 og vedtak i forbundsstyret.

§ 26 	Idrettens markeds-, medie- og arrangementsrettigheter

Markeds-, medie- og arrangementsrettigheter reguleres i NIFs lov kapittel 14.

§ 27 	Lovendring

(1)      Et enstemmig forbundsstyret kan når særlige hensyn tilsier det, vedta midlertidige lovendringer som gjelder   frem til neste forbundsting. 
Lovendringsforslaget skal behandles av NBIFs lovutvalg og sendes på høring i kretsene. Forbundsstyrey kan bare foreta midlertidige lovendringer i NBIFs lov pk 1 om medlemskap i NBIFs lov §4 « medlemskap, kontingent og avgifter»

(2)      Lovendring kan bare foretas på ordinært eller ekstraordinært forbundsting etter å ha vært oppført på saklisten, og krever 2/3 flertall av de avgitte stemmer.
	Endringene trer i kraft straks, med mindre tinget vedtar noe annet. 
(3) 	Dersom tinget vedtar lovendringer, sendes protokollen til Idrettsstyret. Ved eventuell motstrid mellom særforbundets regelverk og NIFs regelverk, går NIFs regelverk foran. Idrettsstyret kan, som overordnet organisasjonsledd, pålegge nødvendig endring for å unngå motstrid med NIFs regelverk. 

(4) 	Endringer i §§ 27 og 28 kan ikke vedtas av forbundet selv med mindre endringene følger av NIFs regelverk eller lovnorm.

§ 28 	Oppløsning – sammenslutning – utmelding 
(1) 	Forbund som ønsker å melde seg ut av NIF, sender melding om dette direkte til Idrettsstyret og anses utmeldt 3 måneder etter at Idrettsstyret har mottatt meldingen.
(2) 	Forslag om oppløsning av forbund må først behandles på ordinært ting. Blir oppløsning vedtatt med minst 2/3 flertall, innkalles det til ekstraordinært ting som avholdes tidligst tre måneder senere. For at oppløsning skal skje må vedtaket her gjentas med 2/3 flertall. 
(3)	Ved utmelding eller tap av medlemskap skal eiendeler opparbeidet som en direkte følge av forbundets medlemskap i NIF, tilfalle et formål godkjent av Idrettsstyret. Ved oppløsning, eller annet opphør, tilfaller forbundets overskytende midler etter avvikling et formål godkjent av Idrettsstyret. 
(4) 	Vedtak om sammenslutning med andre særforbund, og nødvendige lovendringer i tilknytning til dette, fattes med 2/3 flertall på tinget. 

